
ΑριΒ. 103131/3929 (1) 

Ρύθμιση θεμάτων εκπαιδευτικών μέσης εκκλησιαστικής εκπαίδευ¬ 
σης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Την επείγουσα ανάγκη ρύθμισης ορισμένων θεμάτων των εκπαιδευ¬ 
τικών μέσης εκκλησιαστικής εκπαίδευσης, αποφασίζουμε: 

1. Η αποζημίωση για υπερωριακή διδασκαλία των εκπαιδευτικών 
της μέσης εκκλησιαστικής εκπαίδευσης και η ωριαία αντιμισθία των εκ¬ 
παιδευτικών που διδάσκουν στα σχολεία της μέσης εκκλησιαστικής εκ¬ 
παίδευσης, ορίζεται για κάθε ώρα διδασκαλίας στο ένα εβδομηκοστό 


(1/70) των κάθε είδους μηνιαίων αποδοχών του εισαγωγικού βαθμού 
του αντιστοίχου κλάδου, χωρίς επίδομα οικογενειακών βαρών από 1ης 
Ιουλίου 1988. 

Η αποζημίωση αυτή καταβάλλεται από την ημερομηνία έναρξης της 
διδασκαλίας, όπως βεβαιώνεται με απόφαση του Υπουργείου καθώς 
και για το χρονικό διάστημα διεξαγωγής των γραπτών προαγωγικών 
και απολυτηρίων εξετάσεων των σχολείων μέχρι την έκδοση των αποτε¬ 
λεσμάτων. 

2. Σε όλους τους εκπαιδευτικούς της μέσης εκκλησιαστικής εκπαί¬ 
δευσης, με εξαίρεση μόνο τους τελεούντες σε άδεια χωρίς αποδοχές, κα¬ 
ταβάλλεται αποζημίωση για πρόσθετη απασχόληση στην εκπαιδευτική 
διαδικασία για το δεύτερο και τρίτο διδακτικό τρίμηνο του σχολικού 
έτους 1987 - 1988, η οποία είναι αντίστοιχη με είκοσι τέσσερις (24) 
ώρες υπερωριακής διδασκαλίας για κάθε ένα από τα δύο αυτά τρίμηνα. 

Η κατά ώρα αποζημίωση αυτή είναι ίση με την ωριαία αντιμισθία της 
προηγούμενης παραγράφου και υπολογίζεται στο σύνολο των κάθε εί¬ 
δους μηνιαίων αποδοχών του εισαγωγικού βαθμού κάθε κλάδου χωρίς 
επίδομα οικογενειακών βαρών όπως διαμορφώνονται οι αποδοχές αυ¬ 
τές την 1η Ιουλίου 1988. 

3. Οι εκπαιδευτικοί της μέσης εκκλησιαστικής εκπαίδευσης μπορούν 
να προμηθεύονται για κάθε έτος βιβλία οιναγκαία για παιδαγωγικό και 
διδακτικό έργο του καθηγητή. Οι δαπάνες προμήθειας των βιβλίων αυ¬ 
τών βαρύνουν τον προϋπολογισμό εξόδων του Υπουργείου Εθνικής Παι¬ 
δείας και θρησκευμάτων. 

Το ύψος των δαπανών αυτών για κάθε εκπαιδευτικό και για κάθε οι¬ 
κονομικό έτος ορίζεται σε βιβλία αξίας 15.000 για το 1988 και σε βι¬ 
βλία αξίας 20.000 δραχμών από το 1989. 

Με απόφαση του Υπουργού Εθνικής Παιδείας και θρησκευμάτων 
καθορίζονται οι διαδικασίες και οι λεπτομέρειες για την προμήθεια των 
βιβλίων αυτής της παραγράφου. 

Για το 1988 καταβάλλεται σε κάθε εκπαιδευτικό της δευτεροβάθ¬ 
μιας εκπαίδευσης χρηματικό ποσό 15.000 δραχμών για την προμήθεια 
των παραπάνω βιβλίων. 

4. Όσοι εκπαιδευτικοί απασχολήθηκαν τα Σάββατα της 2ας, 9ης, 
16ης και 23ης Ιουλίου 1988 θα λάβουν για κάθε μία από τις ημέρες 
αυτές πρόσθετη αποζημίωση ίση με το 75% του 1/30 των συνολικών 
αποδοχών κάθε εκπαιδευτικού για κάθε Σάββατο απασχόλησής τους. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί νομοθετικά. 

Αθήνα, 10 Δεκεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΟΝ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 112343/9234 (2) Αριθ. 389539 (Λ) 

Χορήγηση οικονομικής ενίσχυσης στον αρχαιολόγο Γεώργιο Παπαθα- Τροποποίηση της 268777/88 κοινής απόφασης των Υπουργών Προε- 

νασόπουλο. Βρίας της Κυβέρνησης και Γεωργίας. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α’/85) «Κυβέρνηση 
και Κυβερνητικά Όργανα». 

2. Τις διατάξεις του Π.Δ. 941/1988 «Περί Οργανισμού του Υπουρ¬ 
γείου Πολιτισμού». 

3. Τις διατάξεις του άρθρου 10 παρ. ια περίπτωση ββ, του Ν. 
736/77 «Περί Οργανισμού του Ταμείου Αρχαιολογικών Πόρων και 
Απαλλοτριώσεων». 

4. Τη γνωμοδότηση του Κεντρικού Αρχ/κού Συμβουλίου, όπως δια¬ 
τυπώθηκε στη με αριθ. 22/21.6.88 πράξη του. 

5. Την πράξη 22/7.9.88 του Διοικητικού Συμβουλίου του ΤΑΠΑ. 

6. Την αρ. πρωτ. 6474/30.6.88 (ΦΕΚ 451/Β/88) απόφαση του. 
Πρωθυπουργού και Υπουργού Οικονομικών, αποφασίζουμε: 

Χορηγούμε οικονομική ενίσχυση στον αρχαιολόγο Γεώργιο Παπαθα- 
νασόπουλο, τ. Έφορο Αρχ/των, που ανέρχεται στο ποσό των τριακο- 
σίων χιλιάδων (300.000) δραχμών, για την πραγματοποίηση ανασκα¬ 
φούν στο σπήλαιο Διρού Μάνης, η εκτέλεση των οποίων έχει εγκριθεί 
από το Κεντρικό Αρχαιολογικό Συμβούλιο. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 9 Δεκεμβρίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΗΛ. ΠΑΠΑΗΛΙΑΣ ΜΕΛΙΝΑ ΜΕΡΚΟΥΡΗ 


♦ 


Αριθ. Α. 1369/941 (3) 

Τροποποίηση της Π. 8271/4879/πολ. 366/18.12.87 απόφασης 
Υπουργού Οικονομικών. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγρ. 1 εδ.α του άρθρου 22 του Ν. 1642/86 
με την οποία απαλλάσσεται από το Φόρο Προστιθέμενης Αξίας η παρά¬ 
δοση και η εισαγωγή πλοίων και πλωτών μέσων που προορίζονται για 
διάλυση. 

2. Τη διάταξη της παραγρ. 2 του άρθρου 22 του παραπάνω νόμου με 
την οποία εξουσιοδοτείται ο Υπουργός των Οικονομικών να ρυθμίζει με 
αποφάσεις του κάθε λεπτομέρεια εφαρμογής των εν λόγω διατάξεων. 

3. Την αριθ. Π.8271/4879/πολ.366/18.12.87 Απόφαση με την 
οποία καθορίζεται η διαδικασία απαλλαγής από το Φ.Π.Α. των πλοίων 
και πλωτών μέσων γενικά. 

4. Σχετική εισήγηση της υπηρεσίας για την ανάγκη συμπλήρωσης 
της παραπάνω απόφασης, αποφασίζουμε: 


Άρθρο 1 

Η παράγραφος 1 του άρθρου 4 της αριθ. Π. 8271/4879/πολ. 
366/18.12.87 Υπουργικής Απόφασης αντικαθίσταται ως εξής: 

«1. Η διάλυση των σκαφών που προβλέπεται από το προηγούμενο 
άρθρο ενεργείται σε τελωνειακώς ελεγχόμενους χώρους. 

Ως τελεωνειακώς ελεγχόμενοι χώροι για την εφαρμογή της Απόφα¬ 
σης αυτής νοούνται και οι επιχειρήσεις διαλυτηρίων πλοίων που λει¬ 
τουργούν με άδεια του Υπουργείου Βιομηχανίας, Ενέργειας και Τεχνο¬ 
λογίας και κατά το χρόνο των εργασιών διάλυσης των πλοίων εποπτεύ¬ 
ονται από την αρμόδια τελωνειακή αρχή». 

Άρθρο 2 

Η απόφαση αυτή που ισχύει από 1ης Ιανουαρίου1987 να δημοσιευ- 
θεί στην Εφημερίδα της Κυβερνήσεως. 

Αθήνα, 28 Νοεμβρίου 1988 


Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την αριθ. 268777/15.3.1988 (ΦΕΚ 152/18.3.1988 τ.Β) 
Κοινή Υπουργική απόφαση με την οποία καθορίσθηκε ο αριθμός προσώ¬ 
πων που θα απασχοληθούν στο Υπουργείο Γεωργίας με σύμβαση μί¬ 
σθωσης έργου. 

3. Τις υπηρεσιακές ανάγκες, αποφασίζουμε: 

Τροποποιούμε την αριθ. 268777/15.3.88 Κοινή Υπουργική από¬ 
φαση και καθορίζουμε τα προσόντα των σχεδιαστών ως εξής: 

«Πτυχίο Τεχνικού Λυκείου του Τμήματος Μηχανολογικού Σχεδίου ή 
πτυχίο των πρώην Μέσων Σχολών Σχεδιαστών και σε έλλειψη υποψη¬ 
φίων με τα ανωτέρω προσόντα, πτυχίο του Τμήματος Βιομηχανικών 
Εγκαταστάσεων και Βιομηχανικής Παραγωγής του Μηχανολογικού 
Τομέα, ή ισοτίμων σχολών της ημεδαπής ή (αλλοδαπής αντίστοιχης ει¬ 
δικότητας και εμπειρία στο σχέδιο ενός έτους. 

Κατά τα λοιπά ισχύει η ανωτέρω απόφασή μας. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΓ. ΚΟΥΤΣΟΓΙΩΡΓΑΣ Γ. ΠΟΤΤΑΚΗΣ 

- 4 - 1 

Αριθ. Α2γ/οικ. 32984 ( 5 ) 

Ανάθεση έργου με μίσθωση σε προσωπικό από το Περιφερειακό Γενικό 
Νοσοκομείο Παίδων Αθηνών «Η Αγία Σοφία». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη:' 

1. Τις διατάξεις του άρθρου 15 του Ν. 1735/87. 

2. Την αριθ. 23868/860/4.5.88 απόφαση του Διοικητικού Συμ¬ 
βουλίου. 

3. Τις ανάγκες των εργαστηρίων επαγγελματικής εκπαίδευσης του 
Κέντρου Εκπαίδευσης και Κοινωνικής Υποστήριξης Νέων (Κ.Ε.- 
Κ.Υ.Ν.) στο Περιφερειακό Γενικό Νοσοκομείο Παίδων Αθηνών «Η 
Αγία Σοφία», αποφασίζουμε: 

Καθορίζουμε τον αριθμό των προσώπων που είναι απαραίτητο να 
ασχοληθεί με μίσθωση έργου για την κάλυψη των λειτουργικών ανα¬ 
γκών των Εργαστηρίων Επαγγελματικής εκπαίδευσης του Κέντρου 
Εκπαίδευσης και Κοινωνικής Υποστήριξης νέων στο-ιίεριφερειακό Γε¬ 
νικό Νοσοκομείο Παίδων Αθηνών «Η Αγία Σοφία» ως εξής: 

1. Ενός (1) εκπαιδευτή Γραμματέων (Γραφομηχανή - Στενογραφία - 
Λογιστική). 

2. Ενός (1) Εκπαιδευτών Ηλεκτρονικών Υπολογιστών (Χειρισμός - 
Προγραμματισμός). 

3. Ενός (1) Εκπαιδευτή φωτογραφίας (ασπρόμαυρη και έγχρωμη 
φωτογραφία). 

Το έργο για το οποίο γίνονται οι αναθέσεις αυτές συνίσταται στην 
επαγγελματική εκπαίδευση νέων και εφήβων με χρόνια νόσημα (μεσο¬ 
γειακή αναιμία, αιμορροφιλία) στα παραπάνω αντικείμενα και στους 

χώρους των εργαστηρίων του Προγράμματος. 

Απαραίτητα προσόντα είναι: 

α) Αποδεδειγμένη γνώση του αντικειμένου για τους εκπαιδευτάς 
Γραμματέων και Ηλεκτρονικών Υπολογιστών. 

β) Επαρκής Επαγγελματική εμπειρία στο αντικείμενο. 

γ) Εκπαιδευτική εμπειρία στο αντικείμενο θα θεωρηθεί σαν επιπλέον 
προσόν. 

Η χρονική διάρκεια του προγράμματος ορίζεται σε τέσσερις (4) μήνες 
για τέσσερις (4) ώρες ημερησίως και με αμοιβή 2.000 δρχ. για κάθε 
ώρα κατά ανώτατο όριό, και η πληρωμή θα γίνεται με δελτίο παροχής 
Υπηρεσιών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Δεκεμβρίου 1988 


οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ 


ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΑΠ. ΚΑΚΛΑΜΑΝΗΣ 


Αριθ. Δ2γ/οιχ. 32985 (6) 

Ανάθεση έργου με μίσθωση σε προσωπικό από το Περιφερειακό Γενικό 

Νοσοκομείο Αθηνών για τη Μονάδα Ψυχικής Υγείας Εφήβων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθ. 21/24.5.88 απόφαση του Διοικητικού Συμβουλίου του 
Περ. Γεν. Νοσ. Αθηνών. 

3. Το αριθ. 20498/3.10.88 έγγραφο του Νοσοκομείου. 

4. Τις ανάγκες για τη λειτουργία της Μονάδας Ψυχικής Υγείας Εφή¬ 
βων, αποφασίζουμε: 

Καθορίζουμε τον αριθμό των προσώπων που θα απασχοληθεί με μί¬ 
σθωση Έργου για κάλυψη εξαιρετικών λειτουργικών αναγκών της Μο¬ 
νάδας Ψυχικής Υγείας Εφήβων που λειτουργεί στο Περιφερειακό Γε¬ 
νικό Νοσοκομείο Αθηνών με την αντίστοιχη συνολική αμοιβή για την 
κάθε κατηγορία ως εξής: 

1. Πέντε (5) Παιδοψυχίατροι δρχ. 3.000.000. 

2. Δέκα (10) Νοσηλευτές δρχ. 4.000.000. 

3. Δύο (2) Καθαρίστριες δρχ. 480.000. 

Η μονάδα Ψυχικής Υγείας Εφήβων έχει σαν στόχο τη θεραπευτική 
αντιμετώπιση εφήβων ηλικίας 16 με 18 που παρουσιάζουν ψυχικές δια¬ 
ταραχές (όχι νοητικά καθυστερημένων) και έχουν ανάγκη από θεραπεία 
σε κατάλληλο πλαίσιο, την Κοινωνική επανένταξη και την προεπαγγελ- 
ματική κατάρτιση και προετοιμασία, μέσω συνεργασίας με άλλους φο¬ 
ρείς, για την επαγγελματική αποκατάστασή τους. 

Προσόντα διορισμού. 

α) Για τους Παιδοψυχιάτρους: Ειδικότητα Παιδοψυχιατρικής ή Ψυ¬ 
χιατρικής με εμπειρία στα παιδιά. 

β) Για τις Αδελφές Νοσοκόμες: Πτυχίο Μέσης Τεχνικής Επαγγελμα¬ 
τικής Νοσηλευτικής Σχολής ή Απολυτήριο τίτλο Επαγγελματικού Λυ¬ 
κείου ή άλλης ισότιμης Σχολικής μονάδας της ημεδαπής ή αλλοδαπής 
αντίστοιχης ειδικότητας. 

γ) Για καθαρίστριες: Απολυτήριο τίτλο υποχρεωτικής εκπαίδευ¬ 
σης. 

Οι ανωτέρω αναθέσεις εγκρίνονται για χρονικό διάστημα έξι (6) μη¬ 
νών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 


οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓ ΑΣ 


ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

ΑΠ. ΚΑΚΛΑΜΑΝΗΣ 


Αριθ. Α2γ/οικ.5992 (7) 

Τροποποίηση και συμπλήρωση της Υπουργικής Απόφασης Α2γ/ 
οικ.361/88 για την έγκριση κυκλοφορίας και εμπορία των τροπο¬ 
ποιημένων γαλάτων 1ης και 2ης βρεφικής ηλικίας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

α) του άρθρου 2 παρ. 3γ του Π.Δ. 514/83 «Τρόφιμα για Ειδική Δια¬ 
τροφή 

β) Το άρθρο 2 παρ. στ. του Ν. 1316/83 Ε.Ο.Φ. 

γ) Τις αρχές και σκοπούς του Διεθνούς Κώδικα Εμπορίας υποκατά¬ 


στατων Μητρικού θηλασμού της Παγκόσμιας Οργάνωσης Υγείας 

0&ΉΟ) 

δ) Την Υπ. απόφαση Α2γ/οικ.361/88 (ΦΕΚ 100/τ.Β/ 
25.2.88) 

ε) Την απόφαση 0-855, συνεδρίαση 25η/26.10.88/Δ.Σ. Ε.Ο.Φ., 
αποφασίζουμε: 

Την τροποποίηση και συμπλήρωση της Υπουργικής Απόφασης Α2γ/ 
οικ.361/88 για την «έγκριση κυκλοφορίας και εμπορία των τροποποιη¬ 
μένων γαλάτων 1ης και 2ης βρεφικής ηλικίας». 


% Άρθρο 1 

Στην παράγραφο 2 Ορισμός: προστίθεται: 

III. Υπεύθυνος κυκλοφορίας νοείται το φυσικό ή νομικό πρόσωπο στο 
όνομα του οποίου εκδίδεται η άδεια κυκλοφορίας. 

Άρθρο 3 

Άδεια κυκλοφορίας 

1. Η κυκλοφορία των τροποποιημένων γαλάτων 1ης και 2ης βρεφι¬ 
κής ηλικίας επιτρέπεται μετά από σχετική άδεια που χορηγεί ο Εθνικός 
Οργανισμός Φαρμάκων με αίτηση των ενδιαφερομένων. 

2. Η αίτηση πρέπει να συνοδεύεται από τις παρακάτω πληροφορίες 
και δικαιολογητικά: 

α) Την εμπορική ονομασία του προϊόντος που απαραίτητα πρέπει να 
συνοδεύεται από τη φράση «τροποποιημένο γάλα 1ης βρεφικής ηλικίας» 
ή ανάλογα «τροποποιημένο γάλα 2ης βρεφικής ηλικίας μετά τον 5ο 
μήνα». 

β) Την ποιοτική και ποσοτική σύνθεση του προϊόντος 
γ) Τα αναλυτικά στοιχεία του προϊόντος 
δ) Τη λεπτομερή μέθοδο ελέγχου 

ε) Την επωνυμία και τη Δ/νση του Εργαστηρίου ή εργοστασίου παρα- 
γωγής 

στ) Το κείμενο των επισημάτων της συσκευασίας με τα σχέδια τυχόν 
παραστάσεων 

ζ) Υπεύθυνη δήλωση του Ν. 1799/86 (πρώην 105/69) ότι το προ¬ 
ϊόν κυκλοφορεί ελεύθερα σε χώρα της Ευρωπαϊκής Οικον. Κοινότητας 
(Ε.Ο.Κ.). " ' 

η) Τις πληροφορίες και τα βιβλιογραφικά δεδομένα 
θ) Δύο ή περισσότερα δείγματα της τελικής συσκευασίας του προϊό¬ 
ντος 

3) α) Η άδεια κυκλοφορίας του προϊόντος χορηγείται από τον Ε.Ο.Φ. 
εγγράφως με αριθμό κυκλοφορίας 

β) Ο Ε.Ο.Φ. ασκεί επίσημο έλεγχό στα τροποποιημένα γάλατα 1ης 
και 2ης βρεφικής ηλικίας που παρασκευάζονται ή εισάγονται σύμφωνα 
με την άδεια που έχει χορηγηθεί. 

4) Για τροποποιημένα γάλατα 1ης και 2ης βρεφικής ηλικίας που 
έχουν παρασκευααθεί σε χώρα που δεν είναι μέλος των Ε.Κ. η αίτηση 
για την άδεια κυκλοφορίας συνοδεύεται από τα στοιχεία της παρ. 2 του 
παρόντος άρθρου και επιπλέον: 

α) Την επωνυμία και διεύθυνση του υπεύθυνου κυκλοφορίας στην Ελ¬ 
λάδα 

β) Πιστοποιητικό σύνθεσης επικυρωμένο από επίσημη αρχή 
γ) Βεβαίωση ότι ο εισαγωγέας κατέχει την απαραίτητη άδεια που 
του εξουσιοδοτεί την εισαγωγή του προϊόντος στην Ελλάδα 

5 Η άδεια κυκλοφορίας χορηγείται για το συγκεκριμένο προϊόν από 
το Ε.Ο.Φ. για τρία (3) χρόνια 

6) Η άδεια κυκλοφορίας δεν ανανεώνεται όταν: 
α) Δεν έχει κατονομασθεί ο επιστήμων που επιβλέπει την παραγωγή 
και τον έλεγχο για τα βρεφικά γάλατα που παρασκευάζονται στην Ελ¬ 
λάδα, ή ο υπεύθυνος για τον έλεγχο σε εισαγόμενα βρεφικά γάλατα 

β) Επίσης δεν ανανεώνεται η άδεια κυκλοφορίας όταν δεν υπάρχουν 
οι απαραίτητες προϋποθέσεις εξοπλισμού των χώρων για την παρα¬ 
γωγή, σύμφωνα με τους ισχύοντες κανόνες καλής παραγωγής και ελέγ¬ 
χου καθώς και κατάλληλοι χώροι και συνθήκες για την αποθήκευσή 
τους 

γ) 'Οταν οι πληροφορίες και τα δικαιολογητικά που προσκομίσθηκαν 
παρουσιάζουν ελλείψεις ή σφάλματα 

δ) ’Οταν η χορήγηση της άδειας κυκλοφορίας δεν θίγει την αστική 
και ποινική ευθύνη του υπεύθυνου κυκλοφορίας 

Άρθρο 4 

Προθεσμίες για τη χορήγηση της άδειας κυκλοφορίας 

1. Η διάρκεια της διαδικασίας για τη χορήγηση της άδειας κυκλοφο¬ 
ρίας δεν πρέπει να υπερβαίνει τις 60 ημέρες. 

2. Εάν ο Ε.Ο.Φ. ζητήσει από τον αιτούντα να διορθώσει εσφαλμένα 
πληροφοριακά στοιχεία και δικαιολογητικά του άρθρου 3 αυτής της 
απόφασης η παραπάνω προθεσμία αναστέλλεται για όσο χρόνο διαρκεί 
η προθεσμία συμπλήρωσης ή διόρθωσης. Η αναστολή αρχίζει από την 
ημέρα που κοινοποιείται στον ενδιαφερόμενο η απαίτηση να διορθωθούν 
τα εσφαλμένα στοιχεία και δικαιολογητικά. 

Άρθρο 5 

Υποχρέωση γνωστοποίησης 
Τροποποίηση της άδειας κυκλοφορίας 

Ο υπεύθυνος κυκλοφορίας γνωστοποιεί στον Ε.Ο.Φ. κάθε μεταβολή 
στα πληροφοριακά στοιχεία που προσκομίζονται σύμφωνα με το άρθρο 
3 αυτής της απόφασης. 

Άρθρο 6 

Ανάκληση άδειας κυκλοφορίας 

1. Η άδεια κυκλοφορίας ανακαλείται όταν διαπιστώνονται οι αρνητι¬ 
κές προϋποθέσεις του άρθρου 2. 

Οι παράγραφοι 2 και 3 του άρθρου αυτού παραμένουν ως έχουν. 

Άρθρο 9 

Διαφήμιση 

1. Η διαφήμιση των τροποποιημένων γαλάτων 1ης βρεφικής ηλικίας 
πραγματοποιείται μόνο μέσω εκδόσεων που απευθύνονται σε πρόσωπα 
ειδικευμένα στους τομείς της ιατρικής της διαιτόλογίας ή της φαρμα¬ 
κευτικής. 

2. Οι διαφημίσεις ή οι τρόποι παρουσίασης των βρεφικών γαλάτων 
1ης βρεφικής ηλικίας πρέπει να περιέχουν μόνο επιστημονικά και πραγ¬ 
ματικά στοιχεία. 

Οι πληροφορίες και τα στοιχεία δεν πρέπει να υπονοούν ή να δημιουρ¬ 
γούν την πεποίθηση ότι η χορήγηση τροφής με θήλαστρο (μπιμπερόν) 
δίνει ανάλογα ή καλύτερα αποτελέσματα από το θηλασμό. 

3. Η προσφορά δειγμάτων ή εμπορεύσιμων συσκευασιών ή ενημερω¬ 
τικών εντύπων ή οποιοδήποτε άλλο μέσο προώθησης πωλήσεων των 
τροποποιημένων γαλάτων 1ης βρεφικής ηλικίας απευθείας στον κατα¬ 
ναλωτή, όπως, οι ειδικές επιδείξεις, τα κουπόνια, τα δώρα, οι πωλήσεις 
κάτω του κόστους, απαγορεύονται. 

Επίσης, απαγορεύεται οι παρασκευαστές και διανομείς τροποποιημέ¬ 
νων γαλάτων 1ης βρεφικής ηλικίας να προσφέρουν δωρεάν ή σε χαμηλή 
τιμή προϊόντα ή άλλα διαφημιστικά δώρα στα μαιευτήρια, στις εγκύους, 
γαλουχούσες μητέρες ή στα μέλη των οικογενειών τους. 

4. Επιτρέπεται μόνο κατόπιν αίτησης και γραπτής έγκρισης της αρ¬ 
μόδιας αρχής η δωρεάν παροχή ενημερωτικού ή εκπαιδευτικού υλικού 
και δειγμάτων από τους παρασκευαστές ή διανομείς, προς το ιατρικο- 
διαιτολογικό προσωπικό ή τους Οργανισμούς Υγειονομικής Περίθαλ¬ 
ψή· 

Η επισήμανση, εμπορία και διαφήμιση άλλων προϊόντων που χρησι¬ 
μοποιούνται σε συνδυασμό με τα τροποποιημένα γάλατα 1ης βρεφικής 
ηλικίας, όπως θηλές, θήλαστρα (μπιμπερόν) συσκευές θέρμανσης θήλα¬ 
στρου, καθώς και κάθε άλλο είδος εξοπλισμού ειδικά σχεδιασμένου για 

την υποβοήθηση της τεχνικής διατροφής των βρεφών, πρέπει να αντα- 
ποκρίνονται στις διατάξεις του άρθρου 8 αυτής της απόφασης. 

Άρθρο 12 

Κατά τα λοιπά συνεχίζει να ισχύει η Υπ. απόφαση Α2γ/οικ. 361/88 
(ΦΕΚ 100/τ.Β/25.2.88). 

Η παρούσα απόφαση εφαρμόζεται από τη δημοσίευσή της στην Εφη¬ 
μερίδα της Κυβερνήσεως. 

Αθήνα, 12 Δεκεμβρίου 1988 
Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
.-♦-- 


Αριθ. Α7α/7003 (8) 

Αναπροσαρμογή Νοσηλειών Κωφαλάλων Παιδιών ασφαλισμένων του 

Δημοσίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

1) Τις διατάξεις του Β.Δ. 566/63 (ΦΕΚ 154/25.9.63 τ.Α) 

2) Την Κοινή απόφαση των Πρωθυπουργού και Υπουργού Υγείας - 
Πρόνοιας και Κοιν. Ασφαλίσεων Υ. 188/29.4.83 (ΦΕΚ 248/83 τ.Β) 

3) Την Υπουργική Απόφαση αριθ. Α7α/3804/15.5.84 (ΦΕΚ 
360/6.6.84 τ.Β) 

4) Την Υπουργική Απόφαση αριθ. Α7α/οικ. 7095/30.8.83 «Συμ- 
μετοχή στη δαπάνη νοσηλείας εκπαίδευσης των Κωφαλάλων παιδιών 
ασφαλισμένων στο Δημόσιο. 

5) Την Υπουργική απόφαση αριθ. Α7α/8774/13.10.82 «Περί κα¬ 
θορισμού νοσηλειών περίθαλψης - εκπαίδευσης Κωφαλάλων παιδιών 
των ασφαλισμένων στο Δημόσιο». 

6) Το έγγραφο του Εθνικού Ιδρύματος Προστασίας Κωφαλάλων 
Θεσσαλονίκης αριθ. 896/Φ7/6.7.88. 

7) Την από 24.11.88 εισήγηση της Υπηρεσίας, αποφασίζουμε: 

1. Τροποποιούμε τις αριθ. Α7α/3804/15.5.84, Α7α/οικ. 5589/ 
14.6.85 και Α7α/2317/4.4.85 αποφάσεις μας μόνον ως προς το 
ύψος του μηνιαίου τροφείου-νοσηλείου και εγκρίνουμε όπως το ύψος της 
δαπάνης για νοσήλεια-εκπαίδευση των Κωφαλάλων παιδιών των ασφα¬ 
λισμένων του Δημοσίου, στα ειδικά Εκπαιδευτήρια, για τους μεν εσωτε¬ 
ρικούς ασθενείς να μην υπερβαίνει το ποσό των είκοσι δύο χιλιάδων 
οκτακόσιων (22.800) δραχμών το μήνα και για τους εξωτερικούς 
ασθενείς το ποσό των έντεκα χιλιάδων επτακοσίων πενήντα (11.750) 
δραχμών το μήνα χωρίς συμμετοχή και για τις δύο περιπτώσεις. 

2. Η απόφασή μας αυτή ισχύει από 1.1.1989. 

3. Η απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Νοεμβρίου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

Αριθ. Δ4/464 (9) 

Μετονομασία κλάδου του Ο.Ε.Δ.Ε. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 5 του άρθρου 22 του Ν. 1735/87 (ΦΕΚ 
195/Α). 

2. Τις διατάξεις του Π.Δ. 194/1988 (ΦΕΚ 84-Α') 

3. Την πράξη 30/11.8.1988 του Διοικητικού Συμβουλίου του Ορ¬ 
γανισμού Εκδόσεως Διδακτικών Βιβλίων, αποφασίζουμε: 

Ο κλάδος Υ.Ε. βοηθητικού προσωπικού της παρ. ια της κοινής από¬ 
φασης των υπουργών Προεδρίας της Κυβερνήσεως και Εθνικής Παι¬ 
δείας και Θρησκευμάτων αριθμ. Δ4/284/1987 (ΦΕΚ 502/Β) μετο¬ 
νομάζεται σε κλάδο Υ.Ε. Επιμελητών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΕΘΝΙΚΗΣ ΠΑΙΔΕΙΑΣ 

ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΓ. ΚΟΥΤΣΟΓΙΩΡΓΑΣ ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. Υ-1/Φ7.5/14196 (10) 

Τροποποίηση απόφασης συγκρότησης Επιτροπής ΝΔ 76/74 (Τρίτη 
Επιτροπή). 

Ο ΥΠΟΥΡΓΟΣ ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

Τις διατάξεις των Ν. 1232/82, ΝΔ 76/1974, ΝΔ 104/74, ΝΔ 
168/74, ΠΔ 677/74, χαι Ν. 193/75. 

2. Τις αποφάσεις μας αριθ. Τ-1/Φ 7.5/28824/18.10.82 (ΦΕΚ 
833/Β-/22.10.82) Τ-1/Φ 7.5/5255/17.4.84 (ΦΕΚ 287/Β/ 
9.5.84), Τ-1/Φ 7.5/4790/11.6.85 (ΦΕΚ 375/Β'/11.6.85), Υ- 
1/Φ 7.5/7376/27.5.1986 (ΦΕΚ 398/τ.Β'/11.6.86) χαι Τ-1/Φ 
7.5/1427/2.12.1986 (ΦΕΚ 937/Β'/31.12.1986). 

3. Το έγγραφο αριθ. 5556/29.11.1988 του Προϊσταμένου του 
Εφετείου Αθηνών, με το οποίο προτείνονται Εφέτες Αθηνών ως ταχτιχά 
μέλη της τρίτης Επιτροπής του ΝΔ 76/74 του Υπουργείου μας, σε 
(αντικατάσταση ορισθέντων με τις προαναφερόμενες αποφάσεις και για 
υπηρεσιακούς λόγους, αποφασίζουμε: 

Τροποποιούμε τις σχετικές αποφάσεις μας και ορίζουμε τον Εφέτη 
Αθηνών Μιχαήλ Φράγκο, τακτικό μέλος της Επιτροπής του ΝΔ 76/74 
του Υπουργείου μας και τον Εφέτη Αθηνών, Νικόλαο Ανδρουτσόπουλο 
αναπληρωματικό μέλος, σε (αντικατάσταση των Εφετών Νικόλαου Στυ- 
λιανάκη και Μιχαήλ Φράγκου αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1988 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΡΟΝΗΣ 
-+- 

Αριθ. Β1/Α/41344/4438 (11) 

Έγκριση λειτουργίας Δημοτικού ελικοδρομίου Αγίου Φωκά Τήνου. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚ/ΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 5017/1931 «περί Πολιτικής Αεροπορίας». 

β. Του Ν.Δ. 714/70 περί ιδρύσεως ΔΕΜ και Οργανώσεως Υ.Π.Α., 
όπως τροποποιήθηκε με το Ν. 1340/83. 

γ. Του Β.Δ. 313/1966 περί Κανονισμού τεχνικής εκμετάλλευσης 
ελικοπτέρων όπως τροποποιήθηκε. 

δ. Του από 7.8.31 Π.Δ. «περί Κ.Ε.Κ.», 

ε. Των κανόνων Εναερίου Κυκλοφορίας Β.Δ. 170/1969 όπως τρο¬ 
ποποιήθηκε με το Β.Δ. 61/1971. 

2. Την αίτηση από 17 Οκτωβρίου 1988 της Νομαρχίας Κυκλάδων 
που αφορά στην έγκριση λειτουργίας του ελικοδρομίου. 

3. Την από 16 Νοεμβρίου 1988 έκθεση καταλληλότητας του ελικο¬ 
δρομίου από την υπάλληλο Ευρ. Ανδριοπούλου, αποφασίζουμε: 

1. Παρέχουμε έγκριση λειτουργίας Δημοτικού ελικοδρομίου που βρί¬ 
σκεται στην περιοχή Αγίου Φωκά Τήνου με τα πιο κάτω χαρακτηρι¬ 
στικά. 

α. Το ελικοδρόμιο ανήκει στην ιδιοκτησία του Δημοσίου και παραχω- 
ρήθηκε για χρήση στο Δήμο της Τήνου προκειμένου να χρησιμοποιηθεί 
για την κάλυψη εκτάκτων αναγκών των κατοίκων της νήσου, (μετα¬ 
φορά ασθενών, τραυματικών κ.λ.π.). 

β. Το ελικοδρόμιο βρίσκεται σε μη κατοικημένη περιοχή στη Νότια 
πλευρά της νήσου Τήνου σε απόσταση 2,2 χιλιομέτρων ανατολικά της 
Πόλης της Τήνου. 

γ. Το υψόμετρο του ελικοδρομίου από τη μέση στάθμη θάλασσας εί¬ 
ναι περί τα δύο (2) μέτρα. 

δ. Οι συντεταγμένες του ελικοδρομίου είναι 37° 31' 47" 8 και 25 ε 
1Γ 02" Α. 

ε. Η περιοχή προσγείωσης - απογείωσης, είναι κυκλική ακτίνας τριά¬ 
ντα ένα (31) μέτρων και είναι κατασκευασμένη από σκυρόδεμα και συ¬ 
μπιεσμένα αδρανή υλικά. 

στ. Η προσέγγιση των ελικοπτέρων μπορεί να γίνεται από Βορρά και 
Νότο. 

2. Στο ελικοδρόμιο διατίθεται φωτισμός για νυχτερινές προσαπογει- 
ώσεις και ως εκ τούτου θα χρησιμοποιείται κατά τη διάρκεια της ημέ¬ 
ρας και της νύκτας για ελικόπτερα μήκους συμφώνου προς τα διαλαμ¬ 
βανόμενα στο εγχειρίδιο «επιχειρησιακών δεδομένων και απαιτήσεων 
ελικοδρομίων». 

Τα ελικόπτερα σε κάθε περίπτωση θα πετούν σύμφωνα με τους κανό¬ 
νες εναέριας κυκλοφορίας. 

3. Οι πτήσεις προς και από το ελικοδρόμιο θα εκτελούνται σύμφωνα 
με τους νόμους, κανονισμούς, διαδικασίες και οδηγίες της Υπηρεσίας 
Πολιτικής Αεροπορίας και ειδικώτερα σύμφωνα με τις απαιτήσεις του 


Β.Δ. 313/66 περί κανονισμού τεχνικής εκμετάλλευσης ελικοπτέρων 
όπως τροποποιήθηκε και συμπληρώθηκε μεταγενέστερα. 

4. Κάθε παράβαση διατάξεων που ισχύουν για θέματα αερολιμενι- 
κού, τελωνειακού και δασμολογικού ελέγχου, δημοσίας ασφάλειας, 
εθνικής άμυνας και εναέριας κυκλοφορίας όπως και κάθε μη σύννομη 
χρησιμοποίησή του υπόψη ελικοδρομίου, βαρύνει απευθείας τον ιδιο¬ 
κτήτη και τον χειριστή του ελικοπτέρου. 

Ειδικά μνημονεύεται η κατά νόμο απαγόρευση της απευθείας από 
και προς το εξωτερικό διακίνησης ελικοπτέρων στην Ελληνική Επικρά¬ 
τεια χωρίς προηγούμενη διέλευση απο Διεθνή Αερολιμένα της Χώρας 
για πραγματοποίηση ελέγχων ελευθεροκοινωνίας. 

5. Το ελικοδρόμιο είναι εξοπλισμένο με έναν πυροσβεστήρα ξηράς κό- 
νης 100 χιλιογράμμων και με ανεμούριο ύψους έξι (6) μέτρων. 

Πριν την έναρξη λειτουργίας του θα πρέπει να εξοπλισθεί με δεξαμε¬ 
νές ύδατος χωρητικότητας 1.600 λίτρων και δυνατότητας παροχής 
ύδατος 800 λίτρων/λεπτό. 

Επίσης διαθέτει περϊφραξη και οδική σύνδεση με το Δήμο της Τήνου. 

6. Η εποπτεία, ο έλεγχος και η εν γένει επίβλεψη του ελικοδρομίου 
θα ασκείται από την Υπηρεσία Πολιτικής Αεροπορίας. 

7. Θέματα που ανάγονται στη γενικώτερη ασφάλεια των πτήσεων 
στον παραπέρα εξοπλισμό του ελικοδρομίου κ.λ.π. θα ρυθμίζονται με 
σχετική έγκριση της Υπηρεσίας Πολιτικής Αεροπορίας. 

Οι δαπάνες εξοπλισμού, συντήρησης και λειτουργίας του ελικοδρο¬ 
μίου βαρύνουν τον ιδιοκτήτη. 

Σε περίπτωση που θα διακοπεί για οποιοδήποτε λόγο η χρήση του 
ελικοδρομίου, αυτό δε θα καταστραφεί χωρίς ειδική άδεια της Υπηρε¬ 
σίας Πολιτικής Αεροπορίας. 

Κάθε αλλαγή στα βασικά χαρακτηριστικά του ελικοδρομίου, θα γνω¬ 
στοποιείται στην Υ.Π.Α. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 

-♦- 

Αριθ. 3341,1/8/88 (12) 

Συγκρότηση Πειθαρχικών Συμβουλίων Ε.Ν. για το χρονικο διάστημα 
από 1.1.1989 μέχρι 31.12.1989. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ του Π.Δ. 259/1988 «Περί Οργανισμού 
ΥΕΝ» (ΦΕΚ 117/3.6.88). 

2. Το Π.Δ. 861/1989 «Περί Πειθαρχικών Συμβουλίων Ε.Ν. και 
της ενώπιον αυτών διαδικασίας» (ΦΕΚ 246Α/1.11.79). 

3. Το Π.Δ. 580/10.12.1984 «Περί τροποποιήσεως του εδαφίου III 
της παραγράφου (α) του άρθρου 1 του ΝΔ 861/1979 (ΦΕΚ 206Α/ 
1984). 

4. Το αρ. ΕΦ 400/432463/Σ 424/31.10.88 έγγραφο 
Γ.Ε.Ε.Θ.Α. 

5. Το αρ. Ε 081614/11.88 και Ε 211908/11.88 σήματα ΓΕΝ 

6. Το αρ. 110910/11.88 Σήμα ΥΕΝ/ΔΠΛΣ-α 

7. Τις προτάσεις ναυτεργατικών Ενώσεων, αποφασίζουμε: 

Συγκροτούμε τα Πειθαρχικά Συμβούλια του Εμπορικού Ναυτικού 

για το χρονικό διάστημα από 1.1.1989 μέχρι 31.12.1989 ως κατω¬ 
τέρω: 

I. ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

Α’ ΣΥΝΘΕΣΗ: ΤΑΚΤΙΚΑ ΜΕΛΗ: 
α) Αντιπλοίαρχος ΑΣ ΓΚΟΥΡΑΣ Ν. 
β) Πλωτάρχης Δ. ΜΟΥΤΟΣ Π.Ν. 

γ) Βοηθός Δικ. Σύμβουλος Α' (Λοχαγός) ΚΟΝΤΑΞΑΚΗΣ Ε. 
δ) Πλοίαρχος Α’ Ε.Ν. ΑΝΔΡΙΩΤΗΣ Κ. 
ε) Μηχανικός Α' Ε.Ν. ΑΣΛΑΝΙΔΗΣ Μ. 
στ) Ραδ/της Α' Ε.Ν. ΠΟΛΙΤΗΣ Κ. 

Γραμματέας Ανθ/ρχος (ΛΣ(ΕΥ) ΠΟΥΛΑΚΗΣ I. 
ΑΝΑΠΛΗΡΩΜΑΤΙΚΑ ΜΕΛΗ: 
α) Αντιπλοίαρχος ΑΣ ΛΕΟΥΣΗΣ Σ. 
β) Πλωτάρχης Α. ΠΑΠΑΔΟΜΙΧΕΛΑΚΗΣ Π.Ν. 
γ) Βοηθός Δικ. Σύμβουλος Α' (Λοχαγός) ΤΣΙΛΙΔΗΣ I. 
δ) Πλοίαρχος Α' Ε.Ν. ΒΑΡΙΝΟΣ Α. 
ε) Μηχανικός Α' Ε.Ν. ΜΕΛΑΣ Π. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ) Ραδ/τής Α' Ε.Ν. Μ ΑΝ ΕΛΟΣ 1. 

Γραμματέας Ανθ/ρχος ΛΣ(ΕΤ) ΜΠΟΪΡΑΝΤΑΚΗΣ Ν. 

Β· ΣΥΝΘΕΣΗ: ΤΑΚΤΙΚΑ ΜΕΛΗ: 

α) Αντιπλοίαρχος ΑΣ ΠΑΡΑΣΚΕΥΟΠΟΥΛΟΣ Π. 

β) Πλωτάρχης Π. ΣΤΡΑΤΗΓΗΣ Π.Ν. 

γ) Δικ. Σύμβουλος Γ' (Ταγματάρχης) ΑΡΓΟΥΖΗΣ Σ. 

δ) Πλοίαρχος Α' Ε.Ν. ΒΡΕΤΤΟΣ θ. 

ε) Μηχανικός Α’ Ε.Ν. ΜΗΛΙΑΡΑΣ Γ. 

στ) Ραδ/τής Α’ Ε.Ν. ΛΕΟΥΣΗΣ Α. 

Γραμματέας Σημ/ρος ΛΣ(ΕΥ) ΒΟΝΤΑΣ Ν. 

ΑΝΑΠΛΗΡΩΜΑΤΙΚΑ ΜΕΛΗ 

α) Αντιπλοίαρχος ΑΣ ΒΑΡΦΗΣ Ν. 

β) Πλωτάρχης Φ. ΚΑΜΠΕΡΗΣ Π.Ν. 

γ) Βοηθός Δικ. Σύμβουλος Α' (Λοχαγός) ΜΑΚΡΗΣ Ν. 

δ) Πλοίαρχος Α’ Ε.Ν. ΓΡΥΠΑΙΟΣ Γ. 

ε) Μηχανικός Α’ Ε.Ν. ΤΣΑΤΑΛΟΓΛΟΥ Ε. 

στ) Ραδ/τής Α’ Ε.Ν. ΕΥΣΤΡΑΤΙΟΥ Α. 

Γραμματέας Σημ/ρος ΑΣ ΑΓΓΕΛΟΠΟΥΛΟΣ Α. 

2. ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 
ΤΑΚΤΙΚΑ ΜΕΛΗ 
α) Πλοίαρχος ΑΣ ΣΚΑΡΜΕΑΣ Π. 
β) Αντιπλοίαρχος I. ΓΙΟΞΑΣ Π.Ν. 
γ) Δικ. Σύμβουλος Β' (Αντισυνταγματάρχης) ΓΚΟΝΗΣ Γ. 
δ) Πλοίαρχος Α’ Ε.Ν. ΚΟΚΟΣΟΥΛΗΣ I. 
ε) Μηχανικός Α' Ε.Ν. ΒΑΣΙΛΑΚΗΣ Γ. 
στ) Ραδ/τής Α’ Ε.Ν. ΤΡΑΓΕΑΣ Η. 

Γραμματέας Ανθ/ρχος ΛΣ(ΕΥ) ΚΟΤΛΙΔΑΣ Α. 
ΑΝΑΠΛΗΡΩΜΑΤΙΚΑ ΜΕΛΗ 
α) Πλοίαρχος ΑΣ ΠΑΠΑΣΠΥΡΟΥ Α. 
β) Αντιπλοίαρχος Ν. ΕΥΤΑΞΙΟΠΟΥΛΟΣ Π.Ν. 
γ) Δικ. Σύμβουλος Β’ (Αντισυνταγματάρχης) ΘΕΟΔΩΡΑΚΟΠΟΥ- 
ΛΟΣ Κ. 

δ) Πλοίαρχος Α’ Ε.Ν. ΚΩΝΣΤΑΝΤΙΝΟΥ X. 
ε) Μηχανικός Α’ Ε.Ν. ΣΥΜΕΩΝΙΔΗΣ Ν. 
στ) Ραδ/τής Α' Ε.Ν. ΚΑΤΣΑΚΟΥΛΑΣ Ν. 

Γραμματέας Ανθ/ρχος ΛΣ(ΕΥ) ΚΑΡΥΣΤΙΝΟΣ Δ. 

3. Η αντικατάσταση των μελών του Συμβουλίου κατά τη διάρκεια 
της θητείας τους είναι δυνατή μόνο λόγω απομάκρυνσής τους από την 
περιοχή Αθηνών και Πειραιά ή λόγω ασθένειας, που εμποδίζει διαρκώς 
την συμμετοχή τους στο Συμβούλιο (παρ. 2 του άρθρου 4 του Π.Δ. 
861/1979). 

Στην περίπτωση αυτή θα πρέπει να ενημερώνεται έγκαιρα η Γραμ¬ 
ματεία των Συμβουλίων. 

4. Η αναπλήρωση των Προέδρων και των τακτικών μελών από τους 
αναπληρωτές Προέδρους και τα αναπληρωματικά μέλη επιτρέπεται 
μόνο όταν λόγω Υπηρεσιακού κωλύματος ή άλλου σοβαρού λόγου δεν 
είναι δυνατή η συμμετοχή τους σε κάποια συνεδρίαση. 

Στην περίπτωση αυτή, τα μεν εμποδιζόμενα μέλη πρέπει να ενημε¬ 
ρώνουν έγκαιρα τον Πρόεδρο, τα αναπληρωματικά μέλη και την Γραμ¬ 
ματεία, ο δε τυχόν εμποδιζόμενος Πρόεδρος πρέπει να ενημερώνει τον 
Διευθυντή Ναυτικής Εργασίας και την Γραμματεία των Συμβου¬ 
λίων. 

Επίσης στο Πρωτοβάθμιο Συμβούλιο είναι δυνατή η αναπλήρωση 
τακτικών και αναπληρωματικών μελών της Α’ Σύνθεσης με ταχτικά ή 

αναπληρωματικά μέλη της Β’ Σύνθεσης και αντίστροφα. 

5. Τα Πειθαρχικά Συμβούλια Ε.Ν. συνεδριάζουν στον Πειραιά στην 
οδό II Μεραρχίας 18 στον 7ο όροφο που θα καθορίσει η Υπηρεσία και 
που θα γνωστοποιηθεί έγκαιρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Δεκεμβρίου 1988 

Ο ΥΠΟΥΡΓΟΣ 

ΒΑΣ. ΣΑΡΑΝΤΙΤΗΣ 

-4- 


Αριθ. 21401 (13) 


Σύμβαση μίσθωσης έργου στο ΚΑΠΗ Κορυδαλλού. 
Ο ΝΟΜΑΡΧΗΣ ΔΥΤ. ΑΤΤΙΚΗΣ 


Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιό Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2· Την 71273/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β') 

3. Τις διατάξεις του Π.Δ/τος 260/88 (ΦΕΚ 119/88 τ.Α') 

4. Τις ανάγκες του ΚΑΠΗ Δήμου Κορυδαλλού, αποφασίζουμε: 
Καθορίζουμε τον αριθμό των προσώπων που είναι απαραίτητο να 

απασχοληθεί με μίσθωση έργου από το ΚΑΠΗ Κορυδαλλού σύμφωνα 
με τις διατάξεις του έργου 681 κ.ε. του Αστικού Κώδικα, σε μία (1) ερ- 
γοθεραπεύτρια. 

Απαραίτητα προσόντα κατά ειδικότητα ανάλογο πτυχίο Τ.Ε.Ι. 

Το συγκεκριμένο έργο που πρόκειται να εκτελεστεί είναι η παροχή ερ¬ 
γοθεραπείας, στα μέλη του ΚΑΠΗ. 

Το χρονικό διάστημα που απαιτείται για την ολοκλήρωση προαναφε- 
ρομένου έργου είναι από τη δημοσίευση της παρούσης και για ένα (1) 
χρόνο. 

Η αμοιβή της παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 960.000 δρχ. 

Η εκτέλεση του έργου θα παρακολουθείται από την Αντιδήμαρχο Κο¬ 
ρυδαλλού. 

Ως τόπος εκτέλεσης του έργου ορίζεται το ΚΑΠΗ ΚΟΡΥΔΑΛ¬ 
ΛΟΥ. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 30 Νοεμβρίου 1988 

Ο Νομάρχης 
ΓΕΩΡΓ. ΑΝΑΝΙΑΔΗΣ 

' -♦- 

Αριθ. ΕΣ35462 (14) 

Διαπίστωση σύστασης προσωρινής θέσης στη κοινότητα Ζωοδόχου Ν. 
Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

Με την ΕΣ 35462/5.12.88 απόφαση του Νομάρχη Ιωαννίνων, 
εγκρίθηκε η 776/28.11.1988 απόφαση του Προέδρου της Κοινότητας 
Ζωοδόχου, που εκδόθηκε σύμφωνα με τις διατάξεις του άρθρου 25 του 

ν. 1735/87 και τη ΔΙΠΙΔ/Φ 24/11440/31.12.86 κοινής απόφασης 

των Υπουργών Προεδρίας της Κυβέρνησης, Εσωτερικών και Οικονοι- 
κών με την οποία διαπιστώθηκε η αυτοδίκαιη σύσταση (1) μιας προσω¬ 
ρινής διοικητικής θέσης, με σχέση εργασίας ιδιωτικού δικαίου αόριστου 
χρόνου, κατηγορίας ΔΕ, για την κατάταξη σ’ αυτή του με σχέση εργα¬ 
σίας υπηρετούντος ιδιώτη Γραμματέα της ανωτέρω Κοινότητας. 

Ιωάννινα, 5 Δεκεμβρίου 1988 

Με εντολή Νομάρχη 
Ο Διευθυντής 
ΒΑΣ. ΑΝΑΣΤΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




